Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 664/12/8808	Rožňava, 19.3.2013
EEČ : 2-67-46-2013

U Z N E S E N I E

Trestná vec:	obvinený XXXXX 
Zločin:	Nedovolené ozbrojovanie a obchodovanie so zbraňami podľa § 294 odsek 1, odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Rožňava
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od presne nezisteného času do 17.06.2006 v obci Vyšná Slaná, okres XXXXX, vo svojej chate č. 219, v lokalite zv. Július, bez povolenia si zadovážil a držal 
-	1 ks samopal, vzor 58S, kalibru 7,62x39 mm, výrobného čísla 69136k, bez zásobníka a  opierky, 
-	1 ks torzo samopalu, vzor 58, kalibru 7,62x39 mm, výrobného čísla 62721S, so záverom, bez hlavne a pažby, 
-	1 ks torzo samopalu, vzor 26, kalibru 7,62x25 mm, zn. Tokarev, bez záveru, hlavne, sklopnej opierky a výrobného čísla, 
-	46 ks nábojov, kalibru 9 mm, zn. Makarov, 
-	39 ks nábojov, kalibru 6,35 mm, zn. Browning, 
-	40 ks nábojov, kalibru 7,65 mm, zn. Browning, 
-	201 ks nábojov, kalibru 7,62x25 mm, zn. Tokarev, 
-	1 ks vyťahovač samopalu, vzor 58, 
pričom porušil ustanovenia zákona č. 190/2003 Z. z. o zbraniach a strelive v znení platných noviel, ako aj vyhlášky č. 516/2003 Z. z. o technickom postupe pri znehodnocovaní zbraní v znení platných noviel, 

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Uznesením vyšetrovateľa OR PZ, Odboru kriminálnej polície, Oddelenia všeobecnej kriminality v Rožňave, sp. zn. ORP-XXXXX zo dňa 03.07.2012, bolo začaté trestné stíhanie a uznesením toho istého orgánu zo dňa 28.11.2012 bolo vznesené obvinenie XXXXX za zločiny nedovoleného ozbrojovania a obchodovania so zbraňami podľa § 294 ods. 1,2 Tr. zák., na tom skutkovom základe, že 
	v nezistenom čase si neoprávnene zadovážil a do 17.06.2006 v dome č. 219 v obci XXXXX, okres XXXXX, bez príslušného oprávnenia držal samopal, vzor 58, s prázdnym zásobníkom, samopal, vzor 26, znehodnotený, rám samopalu, vzor 58, zavarený, krabičku s obsahom 15 ks nábojov, 7,65 mm Browning, 92 ks nábojov, 7,62x25, v čiernej koženkovej taške, 35 ks nábojov, 7,65x25, v igelitovej taške, plastový sáčok s obsahom 26 ks nábojov, 6,35 mm Browning a 2 ks nábojov, 7,62 Nagant, krabičku z Neurolu s obsahom 15 ks nábojov, 6,35 mm, a výbušku V10B, ktorých držba v zmysle platného zákona o zbraniach a strelive č. 190/2003 Z. z. podlieha evidenčnej povinnosti. 
	Vyšetrovateľ PZ po zabezpečení príslušných dôkazov navrhol v zmysle § 215 ods. 2 písm. a) Tr. por. zastaviť trestné stíhanie vedené proti obvinenému XXXXX s poukazom na rozsudok Okresného súdu Banská Bystrica, sp. zn. 4 T/52/2007 zo dňa 10.11.2010, ako aj rozsudok Krajského súdu Banská Bystrica, sp. zn. 5 To/26/2012 zo dňa 26.06.2012, právoplatný toho istého dňa, ktorým bol obvinenému XXXXX uložený nepodmienečný trest odňatia slobody v trvaní 18 (osemnásť) rokov so zaradením pre výkon tohto trestu do ústavu na výkon trestu odňatia slobody s maximálnym stupňom stráženia, ktorý v súčasnosti vykonáva. 
	Obvinený XXXXX využil svoje právo a k veci nevypovedal, pričom s poukazom na predchádzajúce odsúdenie navrhol postupovať v zmysle § 215 ods. 2 písm. a) Tr. por., t. j. zastaviť trestné stíhanie. 
Zo zabezpečených dôkazov bolo zistené, že pri domovej prehliadke boli obvinenému, okrem iných vecí, zaistené rôzne zbrane a strelivo, pričom časť týchto vecí bola obvinenému vrátená a časť vecí prechovával a držal v rozpore so  zákonom č. 190/2003 Z. z. o zbraniach a strelive v znení platných noviel, ako aj vyhláškou č. 516/2003 Z. z. o technickom postupe pri znehodnocovaní zbraní v znení platných noviel. 
Konanie obvineného naplnilo zákonné znaky skutkových podstát prečinu nedovoleného ozbrojovania a obchodovania so zbraňami podľa § 294 ods. 1 Tr. zák. a zločinu nedovoleného ozbrojovania a obchodovania so zbraňami podľa § 294 ods. 2 Tr. zák. 
Obvinený je z miesta trvalého bydliska všeobecne hodnotený a z ústavu na výkon trestu odňatia slobody dobre hodnotený. 
Doposiaľ bol 1-krát súdne trestaný. XXXXX súdu Banská Bystrica, sp. zn. 4 T/52/2007 zo dňa 10.11.2010, v spojení s rozsudkom Krajského súdu Banská Bystrica, sp. zn. 5 To/26/2012 zo dňa 26.06.2012, právoplatným toho istého dňa, ktorým bolo vyhovené odvolaniu obvineného, bol uznaný vinným zo spáchania trestného činu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 20 Tr. zák., §  172 ods. 1 písm. a), c), d), ods. 4 písm. c) Tr. zák., a bol mu uložený nepodmienečný trest odňatia slobody v trvaní 18 (osemnásť) rokov so zaradením pre výkon tohto trestu do ústavu na výkon trestu odňatia slobody s maximálnym stupňom stráženia. 
Súčasne mu podľa § 76 ods. 1 Tr. zák., § 78 ods. 1 Tr. zák. bol uložený aj ochranný dohľad v trvaní 3 (troch) rokov a podľa § 60 ods. 1 písm. a) Tr. zák. aj trest prepadnutia veci. 
	V zmysle § 215 ods. 2 písm. a) Tr. por. prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.  
	S poukázaním na horeuvedené som rozhodol tak, ako je to obsahom výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Marián Hvasta
prokurátor